In and Out of Consciousness: The Greatest Hits 1990–2010

In and Out of Consciousness: The Greatest Hits 1990–2010 — რობი უილიამსის სიმღერების და მუსიკალური ვიდეოების კომპილაციური ალბომი, გამოცემული 2010 წელს. ეს არის მისი რიგით მეორე ოფიციალური კომპილაცია, Greatest Hits-ის შემდეგ. ვინაიდან ეს არის მისი EMI-სთან კონტრაქტის უკანასკნელი ალბომი, ლეიბლმა გამოსცა როგორც მისი ცნობილი ჰიტები, ასევე სინგლების b-მხარეებისა და იშვიათი სიმღერების კომპილაციური ალბომი. ალბომში ასევე შეტანილია  Shame, ჩაწერილი ჯგუფ Take That-ის წევრ გერი ბარლოუსთან ერთად, რომელთან შემოქმედებითი ურთიერთობა უილიამსმა 1995 წელს შეწყვიტა.

გამოსვლისთანავე კომპილაცია ბრიტანეთის ალბომების ჩარტში პირველ პოზიციაზე მოხვდა, რამაც იგი აქცია უილიამსის რიგით მეცხრე ალბომად, რომელიც გამოსვლისთანავე პირველ ადგილზე აღმოჩნდა. ალბომს პლატინის სტატუსი მიენიჭა. გამოსვლის პირველ დღეს იგი 41.000 ასლის ოდენობით, ხოლო პირველ კვირაში - 120.000 ასლის სახით გაიყიდა და ბრიტანეთში ყველა დროის რიგით მეორე ყველაზე გაყიდვად ალბომად იქცა. ალბომი მოხვდა ავსტრიისა და გერმანიის ჩარტების სათავეებში, აგრეთვე ირლანდიის, იტალიის, ნიდერლანდის, პორტუგალიის, ესპანეთისა და შვეიცარიის ჩარტების საუკეთესო ხუთეულებში.

ისტორია

ალბომზე და ბარლოუსთან მუშაობაზე საუბრისას უილიამსი აღნიშნავდა: „საოცარია, მოუსმინო ალბომს და მიხვდე, რომ მუსიკის შექმნასა და კონცერტებში უკვე 20 წელი გავიდა. ალბომში დიდებული ის არის, რომ იგი არა მხოლოდ ჩემი წარსულის აღნიშვნაა, არამედ მომავალთა კავშირიც. ის, რომ მომავგლი ნაწილი შეიცავს ჩემი წარსულის ნაწილსაც, ჩემთვის სულ უფრო მეტად მნიშვნელოვანია.“ გარდა წამყვაი სინგლისა, „Shame“, კომპილაციაში აგრეთვე შეტანილია ახალი სიმღერა „Heart and I“, რომელიც ასევე გერი ბარლოუსთან ერთად დაიწერა. სიმღერების სია და ალბომის გარეკანი ცნობილი გახდა 2010 წლის 13 ივლისს, უილიამსის ოფიციალური საიტიდან. ალბომის გარეკანზე წარმოდგენილი ფოტო ეკუთვნის ფოტოგრაფ ჯულიან ბროუდს, რომელიც უილიამსთან Reality Killed the Video Star-ის გარეკანზე მუშაობდა. სურათი გადაღებულია 2010 წლის მაისში, მალიბუში.

სინგლები

ალბომის ერთადერთი სინგლი იყო „Shame“, დუეტი გერი ბარლოუსთან. სიმღერის და მისი ოფიციალური ვიდეოს პრემიერა გაიმართა 2010 წლის 26 აგვისტოს. ვოუნ ერნელის მიერ გადაღებული ეს ვიდეო არის ფილმ კუზიანი მთა პაროდია. ტიმ ჯონზი, The Guardian-იდან, წერდა, რომ „სიმღერა არის მშვიდი ქანთრი-ბალადა, რომელშიც საუბარია წყვილის მიერ იმ ურთიერთობების გამოსწორებაზე, რომლებიც გაფუჭდა 1995 წელს, როდესაც უილიამსმა Take That დატოვა“.
 გამოსვლისას სიმღერა ბრიტანეთის სინგლების ჩარტში მეორე პოზიციაზე მოხვდა და იგი უილიამსის მიერ სინგლების 10-ეულში მოხვედრის რიგით 28-ე შემთხვევად აქცია. „Shame“ აგრეთვე მოხვდა დანიის, იტალიის, გერმანიის, ბელგიის, ირლანდიისა და ნიდერლანდის 10-ეულებსა და 20-ეულებში. Yahoo! Music-მა მისი ვიდეო 2010 წლის საუკეთესო ვიდეოების სიაში მე-14 ადგილზე მოაქცია.

კომპილაციაში არ არის შეტანილი „United“, რომელიც უილიამსმა 2000 წელს, Pepsi-ს კამპანია Ask for More-ის ფარგლებში გამოსცა. აგრეთვე არ არის შეტანილი კიდევ სამი სინგლი, რომელიც სხვადასხვა ქვეყანაში პრომოების სახით გამოიცა - „Win Some Lose Some“, „Better Man“ და „Bongo Bong and Je Ne T'aime Plus“.

სიმღერების სია

In and Out of Consciousness: Greatest Hits 1990–2010 რამდენიმე ფორმატში გამოვიდა. ესენია: 2 დისკიანი სტანდარტული გამოცემა; 3 დისკიანი გამოცემა იშვიათი სიმღერებით და B-მხარეებით; DVD ვერსია ყველა არსებული მუსიკალური ვიდეოთი, რომელსაც ახლავს სამივე CD, 2 DVD და მესამე DVD უილიამსის მიერ ბერლინში, 2005 წელს ჩატარებული კონცერტით.

 დისკი 1 

 დისკი 2 

 დისკი 3 (სპეციალური გამოცემის დამატება) 

 DVD გამოცემები 

 ჩარტები და სერტიფიცირებები 

ყოველკვირეული ჩარტები
 ჩარტი (2010) უმაღლესიპოზიციაავსტრალიის ალბომების ჩარტი3ავსტრიის ალბომების ჩარტი1ბელგიის ალბომების ჩარტი (Flanders)4ბელგიის ალბომების ჩარტი (Wallonia)2ხორვატული ალბომების ჩარტი2ჩეხეთის ალბომების ჩარტი3დანიის ალბომების ჩარტი2ჰოლანდიის ალბომების ჩარტი3ევროპის 100 საუკეთესო ალბომი1ფინეთის ალბომების ჩარტი16გერმანიის ალბომების ჩარტი1საბერძნეთის ალბომების ჩარტი22უნგრეთის ალბომების ჩარტი9იტალიის ალბომების ჩარტი3ირლანდიის ალბომების ჩარტი2მექსიკის ალბომების ჩარტი22ახალი ზელანდიის ალბომების ჩარტი17ნორვეგიის ალბომების ჩარტი25პოლონეთის ალბომების ჩარტი12პორტუგალიის ალბომების ჩარტი4შოტლანდიის ალბომების ჩარტი1ესპანეთის ალბომების ჩარტი3შვედეთის ალბომების ჩარტი4შვეიცარიის ალბომების ჩარტები4ბრიტანეთის ალბომების ჩარტი1

წლის საბოლოო ჩარტები
 ჩარტი (2010) Rank ბელგიის ალბომების ჩარტი (ფლანდრია)42 ბელგიის ალბომების ჩარტი (ვალონია)52დანიის ალბომების ჩარტი28 ჰოლანდიის ალბომების ჩარტი39 ევროპა - Top 100 Albums40 გერმანიის ალბომების ჩარტი26 ბრიტანეთის ალბომების ჩარტი14

 სერტიფიცირებები 
 ქვეყანა სერტიფიცირება ავსტრალია (ARIA) ოქრო ავსტრია (IFPI) ოქრო ბელგია (IFPI) ოქრო დანია (IFPI) ოქრო ევროპა (IFPI) პლატინა საფრანგეთი (SNEP) ოქრო გერმანია (BVMI) ოქრო ირლანდია (IRMA)ოქრო  იტალია (FIMI)პლატინა პორტუგალია (AFP) ოქრო გაერთიანებული სამეფო (ბრიტანეთის ფონოგრამების მწარმოებლების ასოციაცია)2× პლატინა

 სქოლიო 

კატეგორია:2010 წლის კომპილაციური ალბომები
კატეგორია:რობი უილიამსის კომპილაციური ალბომები
კატეგორია:ალბომები ტრევორ ჰორნის პროდიუსერობით